Keyaniya Mecaristanê

Keyaniya Mecaristanê (bi mecarî Magyar Királyság, bi latînî Regnum Hungariae) bi guhertina sînoran ji 1000 heta 1918 û 1920 heta 1946 hebû. Ew li rojavayê Mecaristana ku naha ye derket holê û dûv re axa xwe berfireh kir da ku tevahiya devera Mecaristana îroyîn û her wiha devera Transîlvanya, Crișana û Máramaros (herdu jî li beşa romanyayî ya Partiumê bigire ), Slovakya, Vojvodîna, beşa romanyayî ya Banatê, Ûkraynaya karpatî, Burgenland, Prekmurje, Kroatya (ji xeynî Dalmaçya û Îstîrya) û hin deverên piçûktir.

Di dîroka xwe de, keyanî di bin çend serweriyên biyanî de bû, wek Împeratoriya Osmanî û Monarşiya Habsburg a awistirî, û di sala 1867an de wekî dewletek federal (beş) a Împeratoriya Awistirya-Mecaristanê xweseriyeke berfireh bi dest xist. Piştî pîşesazîbûnê heta dawiya Şerê cîhanî yê yekem di sala 1918an de, welat carinan bandorek mezin li ser siyaseta hêzên mezin ên ewropî û siyaseta navxweyî ya Împeratoriya Awistirya-Mecaristanê kir.

 Nav 

Formên bi latînî Regnum Hungariae an Ungarie (Regnum tê wateya keyanî), Regnum Marianum (Keyaniya Meryemê) an bi tenê Hungaria navên ku di belgeyên fermî yên bi latînî de ji destpêka Keyaniyê heta salên 1840an hatine bi kar anîn.

Navê bi almanî Königreich Ungarn bi fermî ji sala 1784 heta sala 1790 û dîsa di navbera 1849 û salên 1860î de hate bikar anîn.

Navê bi mecarî (Magyar Királyság) di salên 1840î de û paşê dîsa ji salên 1860î heya sala 1946an hate bikar anîn. Navê mecarî yê nefermî yê keyaniyê Magyarország bû, ku hîn jî zimanê rojan e û hem jî navê fermî yê Mecaristanê ye.

Navên di zimanên din ên zikmakî yên keyaniyê de ev bûn: Polonî: Królestwo Węgier, romanî: Regatul Ungariei , serbî: Kraljevina Ugarska, kroatî: Kraljevina Ugarska, slovenî: Kraljevina Ogrska, slovakî: Uhorské kráľovstvo û bi îtalî (ji bo bajêr Fiumeyê) : Regno d'Ungheria.

Li Împeratoriya Awistirya-Mecaristanê (1867–1918), navê nefermî Transleithania carinan ji bo danasîna herêmên Keyaniya Mecaristanê dihat bikar anîn. Bi fermî, têgîna xakên tacî yên Ezîz István ji bo beşa mecarî ya Împeratoriya Awistirya-Mecaristanê hate nav kirin, her çend ev têgeh berî wê demê jî dihat bikar anîn.

 Çavkanî 

Kategorî:Avabûnên sedsala 10an li Mecaristanê
Kategorî:Avabûnên 1000an li Ewropayê
Kategorî:Dewlet û herêmên ku di 1000an de hatine avakirin
Kategorî:Dewlet û herêmên ku di 1918an de hilweşiyan
Kategorî:Dîroka cografî ya Ûkraynayê
Kategorî:Dîroka nûjen a Mecaristanê
Kategorî:Dîroka Slovakyayê li gorî mijaran
Kategorî:Dîroka Transîlvanyayê

Kategorî:Keyaniya Xirwatistanê